Ülar Mark

Ülar Mark (sündinud 12. veebruaril 1968) on eesti arhitekt.

Arhitektuurialase kõrghariduse omandas Ülar Mark Tallinna Kunstiülikooli arhitektuuriteaduskonnas aastatel 1989–1995.

Aastatel 1996–2002 töötas Ülar Mark arhitektuuribüroos Mark & Tamm Arhitektid. 1999–2002 oli ta Narva linnaarhitekt. Alates 2002. aastast töötab Ülar Mark arhitektuuribüroos Urban Mark OÜ ning 2009. aastast arhitektuuribüroos Allianss Arhitektid OÜ. Ta on üks Kodasema OÜ arhitektuuri- ja inseneribüroo asutajaid ja peaarhitekt.Kodasema, meist, kodasema.com

2006. aastal kureeris Ülar Mark Veneetsia arhitektuuribiennaalil Eesti ekspositsiooni "Joint Space" ning oli aastatel 2010–2014 Eesti ekspositsiooni komissar. 2006–2016 kuulus Ülar Mark Eesti presidendi Toomas Hendrik Ilvese nõukotta.ERR.ee video: vestlusõhtu "Eesti arhitektid. Ülar Mark". ERR, 19. mai 2017.

Ta on Eesti Arhitektide Liidu liige ning kuulub liidu eestseisusse, 2006–2007 oli liidu esimees. Aastatel 2008–2012 oli ta Eesti Arhitektuurikeskuse juhataja.

Ülar Margi tuntumad tööd on Eesti Panga galerii, Tallink Spa Hotell ning Tartu raudteejaama uus hoone. Lisaks on Ülar Mark osalenud edukalt konkurssidel ning koostanud planeeringuid ja urbanistlikke projekte. 

Looming
Eramu Silgu tänaval, 2002
Eurovisioon 2002, lavakujundus
Eesti Panga galerii, 2004
projekt "Joint Space" Veneetsia arhitektuuribiennaalil, 2006
Fortuuna kvartali detailplaneering Tartus, 2006–2007
Haanja hotell, 2007
Ugandi spaahotell, 2007
Tartu vaksal, 2008
Tallink Spa hotell, 2008

Võistlustöid
Fortuuna kvartal Tartus, 2003; 1. preemia
Seewaldi konkurss, 2005
Koidu asula, Rae vald, 2006
Maakri kvartal Tallinnas, 2006; välja valitud teise vooru
Noblessneri kvartali arhitektuurivõistlus, 2007
Ministeeriumide hoone, 2007
Eesti Vabariigi saatkond Riias, 2007
Tartu vaksal, 2008; 1. preemia
Rävala pst 5 juurdeehitus, 2008
Lasnamäe 8 äri- ja eluhoone, Tallinn, 2008

Tunnustus
2006 – Kultuurivedur
2008 – stipendium "Ela ja sära"
2016 – Valgetähe IV klassi teenetemärk

Isiklikku
Ülar Margi elukaaslane oli Kärt Tomingas (1967–2025). Neil on ühine tütar Roberta. Markil on varasemast kooselust ka poeg Ailan Daniel. Ta hobiks on soolopurjetamine (paat on 2020. aasta Mini 996 Elukas29. juuli 2020, Seul Estonien à prendre le départ de la SAS-BDM, Ülar Mark Sailing n'est pas un inconnu aux Sables d'Olonne. (vt Mini Transat 6.50).Ülar Mark Sailing

Viited

Allikad
Eesti Arhitektide Liidu liikmed, Ülar Mark
Arhitektuuribüroo Urban Mark OÜ, tööd
Pealelend: Ülar Mark, Eesti Arhitektide Liidu esimees, Narva linnaarhitekt 1999 – 2002, Sirp 19. mai 2006
Askur Alas. Kaks Eesti meest tegid maailmas ainulaadse projekti, Eesti Päevaleht, 15. jaanuar 2005
Ülar Mark, Indrek Tiigi. Elamu Silgu tänaval Kakumäel, Maja 1–2004
Ingrid Ruudi. Puuduv raamat ruumis. Galerii Eesti Panga kvartalis, Maja 1–2005
Ülar Mark. Brüssel Euroopa pealinnaks? Maja 3-2009

Kategooria:Eesti arhitektid
Kategooria:Eesti purjetajad
Kategooria:Eesti Kunstiakadeemia vilistlased
Kategooria:Valgetähe IV klassi teenetemärgi kavalerid
Kategooria:Sündinud 1968